Kar zadeva vpliv na ribolov, sedanja revizija upošteva sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij o evropski strategiji za plastiko v krožnem gospodarstvu, skupno sporočilo visokega predstavnika Unije za zunanje zadeve in varnostno politiko in Komisije z naslovom „Mednarodno upravljanje oceanov: prispevek EU k odgovornemu upravljanju oceanov“ in sklepe Sveta o navedenem skupnem sporočilu.

V Sklep 9398/1/14 REV 1 so vključeni načela in usmeritve nove skupne ribiške politike, kot so določeni v Uredbi (EU) št. 1380/2013 Evropskega parlamenta in Sveta, ob upoštevanju ciljev iz sporočila Komisije o zunanji razsežnosti skupne ribiške politike. Poleg tega se je v njem stališče Unije prilagodilo Lizbonski pogodbi.

Za IOTC se ta pristop izvaja s Sklepom Sveta 9398/1/14 REV 1 z dne 8. maja 2014, v katerem je določeno stališče Unije v IOTC za obdobje 2014–2018. Navedeni sklep vsebuje splošna načela in usmeritve, vendar se v njem, kolikor je to mogoče, upoštevajo tudi posebnosti IOTC. Poleg tega je v njem na zahtevo držav članic določen standardni postopek za vsakoletno določanje stališča Unije.

IOTC je pristojna za sprejemanje ohranitvenih in izvršilnih ukrepov v ribištvu v okviru svojih pristojnosti, ki so za pogodbenice zavezujoči.

Unija ima kot članica IOTC pravico do sodelovanja in glasovanja. IOTC sprejema odločitve soglasno, z možnostjo glasovanja s tričetrtinsko večino.

IOTC je organ, ustanovljen s Sporazumom IOTC in odgovoren za upravljanje in ohranjanje ribolovnih virov na območju Sporazuma. Sprejema ukrepe za ohranjanje in upravljanje, da zagotovi ohranitev staležev, ki jih zajema Sporazum IOTC, in spodbuja njihovo optimalno uporabo.

Materialna pravna podlaga za sklep iz člena 218(9) PDEU je odvisna predvsem od cilja in vsebine predvidenega akta, glede katerega se v imenu Unije zastopa stališče. Če ima navedeni akt dva cilja ali elementa in če je eden od teh ciljev ali elementov glavni, drugi pa postranski, mora sklep temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element.

Akti, ki jih sprejema IOTC, so akti s pravnim učinkom. Ti akti bodo zavezujoči po mednarodnem pravu v skladu s členom IX Sporazuma IOTC in lahko odločilno vplivajo na vsebino zakonodaje EU, med drugim na:

Pravna podlaga predlaganega sklepa bi moral biti člen 43(2) PDEU v povezavi s členom 218(9) PDEU.

2019/0048 (NLE)

Predlog

SKLEP SVETA

o stališču, ki se v imenu Evropske unije zastopa v Komisiji za tuna v Indijskem oceanu, ter razveljavitvi Sklepa 9398/1/14 REV 1

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 43(2) v povezavi s členom 218(9) Pogodbe,

ob upoštevanju predloga Evropske komisije,

ob upoštevanju naslednjega:

(1)Unija je s Sklepom Sveta 95/399/ES sklenila Sporazum o ustanovitvi Komisije za tuna v Indijskem oceanu (v nadaljnjem besedilu: Sporazum IOTC), s katerim je bila ustanovljena Komisija za tuna v Indijskem oceanu (v nadaljnjem besedilu: IOTC).

(2)IOTC je organ, ustanovljen s Sporazumom IOTC in odgovoren za upravljanje in ohranjanje ribolovnih virov na območju Sporazuma IOTC. Sprejema ukrepe za ohranjanje in upravljanje, da zagotovi ohranitev staležev, ki jih zajema Sporazum IOTC, in spodbuja njihovo optimalno uporabo. Taki ukrepi lahko postanejo zavezujoči za Unijo.

(3)V Uredbi (EU) št. 1380/2013 Evropskega parlamenta in Sveta je določeno, da mora Unija zagotoviti, da so ribolovne dejavnosti in dejavnosti ribogojstva okoljsko dolgoročno trajnostne in upravljane na način, ki je skladen s cilji doseganja gospodarskih in socialnih koristi ter koristi zaposlovanja in prispevanja k zanesljivi preskrbi s hrano. Prav tako je določeno, da mora Unija uporabiti previdnostni pristop k upravljanju ribištva in zagotoviti, da se izkoriščanje živih morskih bioloških virov izvaja na način, ki dovoljuje obnavljanje in ohranjanje populacij lovljenih vrst nad ravnmi, ki omogočajo največji trajnostni donos. Določeno je tudi, da mora Unija na podlagi najboljšega razpoložljivega znanstvenega mnenja sprejeti upravljalne in ohranitvene ukrepe, podpirati razvoj znanstvenega znanja in mnenja, postopoma odpraviti zavržke in spodbujati ribolovne metode, ki prispevajo k bolj selektivnemu ribolovu, preprečevanju in zmanjševanju neželenega ulova v čim večji meri ter ribolovu z majhnim vplivom na morski ekosistem in ribolovne vire. Poleg tega je v Uredbi (EU) št. 1380/2013 izrecno določeno, da mora Unija navedene cilje in načela uporabiti pri vodenju zunanjih odnosov na področju ribištva.

(4)V skladu s skupnim sporočilom visokega predstavnika EU za zunanje zadeve in varnostno politiko ter Evropske komisije z naslovom „Mednarodno upravljanje oceanov: prispevek EU k odgovornemu upravljanju oceanov“ ter sklepi Sveta o navedenem skupnem sporočilu je spodbujanje ukrepov za podporo in povečanje učinkovitosti regionalnih organizacij za upravljanje ribištva in po potrebi za izboljšanje njihovega vodenja glavna značilnost ukrepanja EU v okviru teh forumov.

(5)Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij o evropski strategiji za plastiko v krožnem gospodarstvu se sklicuje na posebne ukrepe za zmanjšanje onesnaževanja s plastiko in onesnaževanja morja ter izgub ali opustitev ribolovnega orodja na morju.

(6)Primerno je oblikovati stališče, ki naj se v imenu Unije zastopa na zasedanjih IOTC za obdobje 2019–2023, saj bodo ohranitveni in izvršilni ukrepi IOTC za Unijo zavezujoči in bodo lahko odločilno vplivali na vsebino prava Unije, tj. na uredbo Sveta (ES) št. 1005/2008, Uredbo Sveta (ES) št. 1224/2009 ter Uredbo (EU) 2017/2403 Evropskega parlamenta in Sveta.

(7)Trenutno je stališče, ki se v imenu Unije zastopa na zasedanjih IOTC, določeno s Sklepom Sveta 9398/1/14 REV 1. Sklep 9398/1/14 REV 1 je treba razveljaviti in nadomestiti z novim sklepom za obdobje 2019–2023.

(8)Zaradi spreminjajoče se narave ribolovnih virov na območju Sporazuma IOTC in posledične potrebe, da stališče EU upošteva nove razmere, vključno z novimi znanstvenimi in drugimi relevantnimi informacijami, predstavljenimi pred ali med zasedanji IOTC, je treba v skladu z načelom lojalnega sodelovanja med institucijami Unije iz člena 13(2) Pogodbe o Evropski uniji (v nadaljnjem besedilu: PEU) vzpostaviti postopke za vsakoletno določitev stališča Unije za obdobje 2019–2023 –

SPREJEL NASLEDNJI SKLEP:

Člen 1

Stališče, ki se v imenu Unije zastopa na zasedanjih Komisije za tuna v Indijskem oceanu (v nadaljnjem besedilu: IOTC), je določeno v Prilogi I.